钦定古今图书集成/明伦汇编/氏族典/第376卷 > 董元亨
## 钦定古今图书集成/明伦汇编/氏族典/第376卷 > 董元亨

按《宋史董元亨传》：“元亨，深州束鹿人，累官国子博士，
通判贝州。王则据城叛，是日冬至，元亨方与州将朝
谒天庆观。变起仓卒，元亨促马驰还坐听事，贼党露
刃排闼入，胁元亨曰：‘大王遣索军资库钥。元亨据案
叱曰：‘大王谁也？妖贼敢弄兵乎？我有死钥，不可得也’。
贼将郝用继来，索愈急，元亨厉声骂贼，用遂杀之，携’”
钥而去。事闻，赠太常少卿，录其子孙三人。贼平，获郝
用，斩以祭元亨